Help:Growth/Tools/Help panel/sl

Zaslonski posnetek odprtega panela pomoči

Hvala vam za uporabo panela pomoči in pripravljenost, da bi se naučili več!

To orodje je del projekta skupine Rast »Osredotočenost na forum za pomoč«.

Leta 2019 je bil panel pomoči nova možnost, ki je bila na voljo samo v nekaterih vikipedijah in samo uporabnikom, ki so želeli sodelovati v preizkušanju, kako uporaben je. Deluje v namiznih in mobilnih bsrkalnikih, ni pa še na voljo za iOS ali Android.



Namen panela pomoči
Cilj tega orodja je:


 * 1) Novim uporabnikom omogočiti, da najdejo strani pomoči in tehničnih navodil.
 * 2) Novim uporabnikom omogočiti, da izkušenim uporabnikom postavijo vprašanje, če niso našli tega, kar jih zanima, na obstoječih straneh pomoči.



Kako ga uporabljati
Na vsaki strani, ki jo urejate, boste v spodnjem desnem kotu zaslona videli gumb, označen z »«. Kliknite ta gumb, da odprete panel pomoči.

Panel pomoči navaja nekatere uporabne strani pomoči. Te strani pomoči so lahko koristne v številnih primerih zagat pri urejanju. Kliknite eno od teh povezav, da to stran odprete v novem zavihku svojega brskalnika.

Če ne morete najti pomoči, ki jo potrebujete, lahko pregledate vso vsebino pomoči, ki obstaja, s klikom »«.

Poizvedbo za odgovor, ki ga potrebujete, lahko tudi vtipkate na vrhu panela pomoči, s čimer boste takoj prejeli seznam strani pomoči, ki bi lahko ustrezale.

Če še vedno ne morete najti pomoči, ki jo potrebujete, lahko vprašanje postavite izkušenemu urejevalcu v razdelku »«.

Pri pošiljanju vrašanja dejansko urejate stran Forum za pomoč, tako da nanjo dodajate svoje vprašanje. To stran spremljajo izkušeni urejevalci, ki prostovoljno odgovarjajo na vprašanja novincev.

Nasveti za objavo novega vprašanja:


 * Razložite, kaj poskušate storiti.
 * Korak za korakom opišite, kako ste poskušali to storiti in kaj vas je pri tem zaustavilo.
 * Navedite, ali urejate z namizno ali mobilno napravo in kakšne vrste je naprava.
 * Če veste, navedite, ali urejate z Vizualnim urejevalnikom (grafični način urejanja) ali z vikibesedilnim urejevalnikom (besedilni način urejanja).
 * Če se vaše vprašanje nanaša na vir, vključite povezavo na ta vir.

Kako poiskati odgovor


 * Če ste v svojem računu navedli e-poštni naslov in ta naslov potrdili, boste ob odgovoru na vaše vprašanje prejeli e-pismo. Da dodate ali preverite e-pošto, obiščite svoje nastavitve.
 * Odgovor boste videli tudi kot obvestilo na vrhu brskalnika:

Po prejemu odgovora lahko pogovor nadaljujete tako, da uredite stran foruma za pomoč in pod prejeti odgovor dodate svoje sporočilo.



Kako sodelovati


Če uporabljate to orodje
Svoje mnenje o tem orodju nam lahko sporočite na strani za povratne informacije. Napišite ga v jeziku, ki vam najbolj ustreza.

Veseli bomo vsakršnih predlogov o izboljšanju, vprašanj o projektih ali sporočil o težavah, ki jih imate pri uporabi panela pomoči.



Če želite pomagati novincem
Pri odgovarjanju na forumu za pomoč svojega vikija se uskladite z drugimi urejevalci. Lahko tudi preberete opis najboljših praks pri odgovarjanju na forumu za pomoč.



Pogosto postavljena vprašanja
Glejte tudi: globalni seznam pogostih vprašanj o možnostih Rasti

Kje je moje vprašanje?

Vaše vprašanje je bilo postavljeno na strani Foruma za pomoč. Zlahka ga najdete tako, da kliknete povezavo »Prispevki« v zgornjem kotu namiznega ali v levem meniju mobilnega brskalnika.

'''Na moje vprašanje ni nihče odgovoril. Kaj lahko storim?'''

Bodite potrpežljivi! :) Vprašanja obravnavajo prostovoljci, ki morda trenutno niso na spletu.

Sporočilo, ki ste ga objavili, lahko preverite, da se prepričate, da:


 * Razložite, kaj poskušate storiti.
 * Korak za korakom opišite, kako to poskušate storiti in kaj vas je pri tem zaustavilo.

Nekatera vprašanja so lahko o zapletenih stvareh, s katerimi se niso izkušeni uporabniki nikoli soočili. Za odgovor lahko potrebujejo več časa.

Kako lahko izklopim panel pomoči?

Panel pomoči lahki izklopite tako, da bodisi:


 * Kliknete gumb »Izklopi panel pomoči«.
 * Greste v svojem nastavitve na zavihku Urejanje in kliknete »Vklopi panel pomoči«.

Kako lahko vklopim panel pomoči?

Če je panel pomoči v vašem vikiju na voljo, ga lahko vklopite tako, da greste v nastavitve v zavihku Urejanje.

Kako so bile povezave za vsebino pomoči izbrane?

Izbrala jih je skupnost po razpravi. Pri preizkušanju se lahko spremenijo, saj nam bodo novinci s postavljanjem vprašanj pomagali ugotoviti, katere povezave bi bile najbolj koristne.

Kako lahko izvem več o razlogih za panel pomoči in širši projekt?

Lahko si preberete podrobno stran o projektu in nam postavite vprašanja na strani za povratne informacije.